
Cuelyn Wever-Croes 


PROME MINISTER 


Aerolinea LATAM ta introduci un vuelo directo pa Aruba desde Lima, Peru 


ARUBA LO BIRA UN DESTINACION AUN MAS 


ATRACTIVO PA E REGION DI LATINO AMERICA 


Durante fin di siman, Prome 
Minister Evelyn Wever-Croes 
hunto cu Minister di Turismo 
Dangui Oduber a atende e 
celebracion di e vuelo inaugural 
di e aerolinea LATAM, cu vuelo 
directo desde Lima, Peru pa 
Aruba. Durante e ceremonia 
aki, Prome Minister tabata 
tin e oportunidad pa duna un 
discurso, na unda el a indica cu y 

e introduccion di e vuelo aki ta 
di gran beneficio pa pais Aruba. 
Desde cu a cancela e vuelonan 
directo un par di aña pasa, 
pasaheronan cu destinacion 
Lima, Peru lo mester a bay via 
Bogota, Caracas of Panama. 
E vuelo directo aki, lo brinda e 
bishitantenan di Latinoamerica 
un opcion mas agradabel pa yega 
Aruba. 


Prome Minister a indica cu e logro aki, ta danki na e 
colaboracion entre Aruba Airport Authority (AAA), Aruba 
Tourism Authority (ATA), y Gobierno di Aruba, cu a uni cu e 
mision di LATAM pa provee asina biahenan sin interupcion a 
traves di Latinoamerica. Lima ta bira e di tres centro regional di 
Latinoamerica pa Aruba, mehorando ainda mas e conectividad 
y habriendo mas posibilidad, specialmente pa comunidad 
di Peru cu ta residencia na Aruba. Cu e vuelo nobo aki, e 
Peruanonan cu ta biba na Aruba, lo tin e facilidad pa por bishita 
nan famianan cu kisas nan tin hopi tempo sin wak, y of ricibi 
bishita di nan famianan, cu awor lo tin e opcion pa biaha mas 
facilmente desde Peru pa Aruba. 

Otro beneficio di e vuelo aki ta, mirando cu Aruba tin lasonan 
cu Hulanda, cu resto di Europa y cu Merca, lo por crea 
oportunidadnan comercial, cu talves sin e vuelo aki lo no tabata 
posibel, of mas dificil di realisa. 


So 

Latino, mirando cu e isla no ta ofrece solamente ህበ bunita 
beach, un clima agradabel, y un variedad di restaurant y 
actividad, sino un comunidad, consistiendo di hendenan amabel 
y cortes cu ta brinda un servicio di calidad na su bishitantenan. 
Cu introduccion di e vuelo directo aki, cu ta facilita e biahero, 
yegando Aruba direct, lo haci e destinacion aun mas atractivo. 
Esaki sigur lo contribui grandemente na un subida den e total 
di bishitantenan di e region Latino, cu ta encanta bishita Aruba 
pa tur loke e isla tin di ofrece. 


"Mita sumamente agradici na e representantenan di e aerolinea 
LATAM, pa cu nan decision di pone Aruba den nan itinerario 
regular. Tambe, mi ta gradici AAA, ATA, y Minister Dangui 
Oduber pa su dedicacion, y trabou incansabel den bienestar 
di e pilar economico mas grandi di pais Aruba. Masha pabien 
Aruba cu e gran logro aki, y hopi exito na LATAM cu e vuelo 
nobo aki," Prome Minister a expresa. MN 

Prome Minister Evelyn Wever-Croes: 
Riba Dia Internacional di Personanan cu Limitacion 


ARUBA BAN HABRI NOS CURASON, ACEPTA Y 
DUNA MAS RESPET NA NOS HENDENAN SPECIAL 


Riba dia Internacional di Personanan cu Limitacion, Stichting 
Voor Verstandelijk Gehandicapten Aruba, hunto cu otro 
organisacionnan y sponsornan, a organisa un caminata pa 
tur nos hendenan special. E caminata aki a termina na Linear 
Park, na unda Prome Minister Evelyn Wever-Croes tabata 
presente, den representacion di Minister di Husticia Rocco 
Tjon y Minister di Enseñansa Endy Croes, y a dedica algun 
palabra na esnan presente. Prome Minister a gradici y felicita 
tur nos hendenan special riba nan dia, y a sigura nan cu nan 


tin un luga hopi special den curason di cada un di nos. 


Prome Minister a expresa cu ta hopiimportante pa e comunidad 
di Aruba habri nan curason y siña respeta y acepta e sernan 
special aki, mirando cu si duna mas respet y aceptacion na 
esnan cu limitacion, lo haci di Aruba un pais miho pa nos tur 
por biba, na unda no tin luga pa desigualdad. Tambe, Prome 


Minister a gradici tur esnan cu ta traha cu e personanan cu 
limitacion, pa nan amor y dedicacion na e trabou bunita y 
importante aki, y na e mayornan di e personanan special cu ta 
sacrifica hopi pa bienestar di nan famia. 


"Riba e dia aki tambe, nos a para keto riba e retonan cu Stichting 
Voor Verstandelijk Gehandicapten Aruba ta enfrentando, 
specialmente e retonan financiero. Como Gobierno di pais 
Aruba, nos lo traha cu tur nos poder y posibilidad pa yega 
na un solucion pa cu esaki, pa asina evita cu lo mester cera 
algun klas of scol. Pa Gabinete Wever-Croes e ta importante 
pa nos hendenan special tin un luga na unda nan por bay siña 
y haya e cuido y atencion necesario, pa asina nan tambe por 
sinti cu nan ta parti di e comunidad. Masha pabien na tur nos 
hendenan special riba e dia importante aki, y danki pa semper 
pone un sonrisa riba nos cara." Prome Minister a expresa. 

MINISTER GEOFFREY WEVER 
A INAUGURA ARUBA FAIR 
TRADE AUTHORITY 


Dia 1 di december ultimo, Minister di Asunto Economico, 
Comunicacion y Desaroyo Sostenibel, Geoffrey Wever, 
despues di un proceso di mas o menos 2 ana a inaugura 
Aruba Fair Trade Authority (AFTA) na Oranjestraat 28, den 
centro di Oranjestad. AFTA, detaya riba www.afta.aw, tin como 
meta stimula un mercado competitivo y desaroyo saludabel 
di e economia. Aña 2023 tabata un aña di implementacion, 
culminando awo restauracion di un otro monumento den 
centro di ciudad, cual awo lo fungi como e centro di derecho di 
consumidor na Aruba. 


AFTA, un organisacion independiente cu su mesun directiva, 
lo funciona bao e ordenansa di competencia, danki na 
financiamento y cooperacion di Hulanda via e Landspakket. 
Experto Hulandes riba competencia, Sr. Albert Scholten a 
guia e proceso aki. Minister Wever a gradici Secretaria di 
Estado Alexandra van Huffelen y TWO Hulanda pa nan sosten 
financiero, destacando e rol di AFTA como un socio strategico 
den comunidad y sector comercial. 


Na principio di 2024, AFTA lo cuminsa desaroya leynan pa 
proteccion di consumidor tambe, ampliando su rol den promove 
competencia, honrado y educando consumidornan riba nan 
derechonan. Pa 2025, ta spera cu AFTA lo regula y informa 
riba asuntonan di proteccion di consumidor. 


Durante e ceremonia di apertura, Minister Wever a presenta e 
miembronan di directiva di AFTA: Presidente Filomeno (Roly) 
Sint Jago, Thomas Martijn Snoep, y Matthijs Visser, e ultimo dos 
nan ta experto nan riba e tereno di competencia y proteccion 
di consumidor na Hulanda. Hunto cu Director Ernesto Kross y 
e empleadonan, nan ta comprometi pa promove competencia 
husto na Aruba. 


Minister Wever a expresa su gratitud na e ekipo di 
implementacion, Maria Dijkhoff-Pita, Amanda Maduro, 
Carondina Leijdekkers, y Departamento di Asunto Economico, 
Directie Wetgeving, Directie Financien y bureau di Ministerio 
di Asuntonan Economico pa nan contribuicion pa haci AFTA un 
realidad. AFTA lo tin impacto beneficioso pa e sector comercial, 
consumidornan, y economia di Aruba. MN 

MINISTER 


MINISTERIO DI HUSTICIA Y ASUNTONAN 
SOCIAL LO BAY LANSA CAMPAÑA NACIONAL DI 
CONSCIENTISACION PA CU SIGURIDAD DI TRAFICO 


Awe, Minister Tjon a cuminsa pa 
manda palabranan di pabien pa 
henter e ekipo di Cuerpo Policial, 


pa e hayasgonan y nan manera 
di traha, cual a mustra di ta uno 
exitoso, caminda mas y mas por 
tuma nota cu e invasionnan cu ta 
wordo haci ta exitoso mirando cu 
ta logra confisca arma y droga. 


Minister di Husticia y Asuntonan 
Social sr. Rocco Tjon, a sigui 
duna un actualisacion amplio 
di e accionnan cu a tuma luga 
recientemente di parti di Cuerpo 
Policial, specificamente pa 
loke ta e situacion di trafico y e 
diferente "inval" cu a tuma luga. 
A base di palabracionnan haci cu 
Alto Comisario sr. Arnhem como 
tambe Alto Comisario Suplente 
sr. Candelaria, a tuma e decision pa bin cu mas vigilancia pa 
loke ta trafico, pa henter e luna di december. Banda di esaki, 
ministerio di Husticia y Asuntonan Social lo bay lansa un 
campaña nacional di conscientisacion di siguridad di trafico pa 
henter 2024. 


Manera ta conoci, Aruba ta conoce hopi accident di trafico, 
y a base di cifranan cu a ricibi, esaki a indica di ta stabiel, 
pero simplemente demasiado. Sinembargo, aun asina e ta 
alarmante, pa cual motibo diasabra ultimo a reuni cu alto 
comisario suplente sr. Candelaria, y a reuni awe cu alto 
comisario sr. Arnhem, caminda a tuma e decision pa aumenta 
visibilidad di parti di Cuerpo Policial pa e luna di december. 
Ademas, lo bay percura pa tin mas unidad riba caya, pa asina 
por atende cu e diferente situacionnan, entre otro di trafico, na 
un manera mas agil. 


Di parti di Ministerio di Husticia y Asuntonan Social, ta haci un 
apelacion na nos comunidad, pa ta hopi mas cauteloso den 
trafico. Ta pidi pa cada persona tuma nan propio medidanan di 
siguridad pa asina evita cu por keda envolvi den un accidente 
di trafico. Cuerpo Policial ta bay lansa nan campaña di 
prevencion pa loke ta trata e luna di december specficamente, 
mirando cu ta conoci cu e luna di december ta mas druk cu e 
otro lunanan, pues e siman aki e campaña lo keda lansa. 


Na mes momento, tambe ta anuncia cu otro aña e enfoke 
como un di e pilarnan for di e maneho di ministerio di Husticia 
y Asuntonan Social ta bay ta siguridad den trafico, y na januari 
2024 ta bay lansa un campaña nacional pa loke ta eleva 
siguridad den trafico. Mas detayes di e campaña aki lo keda 
anuncia na inicio di januari 2024. Otro aña lo bay introduci 
diferente medidanan, pa asina cubri e parti di siguridad den 
trafico. ፪፪ 

Minister Rocco Tjon: 


A RICIBI HAYASGO PRELIMINARIO DI E 
INVESTIGACION CIENTIFICO DI “QUALITY OF 
LIFE OF THE ARUBAN YOUTH” 


Recientemente, Minister di Husticia y Asuntonan Social sr. 
Rocco Tjon a ricibi un presentacion di e hayasgo preliminario di 
e investigacion cientifico di “quality of life of the Aruban youth”. 
Un investigacion sumamente importante cu ta enfoca riba e 
parti di bienestar fisico y mental di nos muchanan, pero tambe 
e situacion di famia, e contexto di scol y barionan. E intencion 
ta pa adapata e maneho caminda ta necesario, a traves di e 
resultadonan aki. “Evidence based policy” ta hopi importante, 
pa cual motibo a inverti den diferente investigacionnan cientifico 
cu ta andando. 


Tur scol na Aruba a participa na e estudio aki, specificamente 
tur mucha cu ta atende vijfde y zesde klas di basisschool, y 
danki na esaki a yega na e resultado preliminario. Nos ta gradici 
tur e diferente directivanan di scol, entre otro DPS, SKOA y 
PCOA, cu a percura pa esaki por a tuma luga, mirando cu e ta 
un stap sumamente importante pasobra mas participacion bo 
tin, mas valido e estudio aki lo ta. Alrededor di tres mil mucha 
a participa na esaki, y e rapport final lo keda finalisa otro aña 
prome cu scol sera. 


A ricibi e hayasgonan preliminario, di cual mesora a haci un 
peticion na e investigadonan, pa bin cu un proposicion pa 
percura pa cada pasa tanto aña por ripiti e investigacion aki, 
pa asina por wak e desaroyo cu ta trata e bienestar di nos 
muchanan. E proyecto aki ta den colaboracion cu ministerio di 
Enseñansa y Deporte, pasobra pa por atende cu tur e diferente 
retonan aki, e parti di enseñansa ta sumamente importante. 


No solamente a tene cuenta cu e parti cuantitativo, pero tambe 
e parti cualitativo, caminda e investigadonan a hiba diferente 
entrevista cu e empleadonan di e scolnan y mayornan, 
a traves di diferente “focus group”. Muy pronto, lo ricibi e 
recomendacionan concreto, ora cu e rapport final ta cla, y 
asina como Gobierno di Aruba lo percura pa e implementacion 
di esaki. 


Un danki na universidad di Amesterdam, universidad di 
Curacao y IPA cu a contribui pa e investagacion aki por a 
wordo conduci. 

Cres 


MINISTER 


DIAMARS, 5 DI DECEMBER 2023 TA E ULTIMO DIA PA 
TUR SCOL PREPARATORIO ENTREGA E PINTURA DI E 
CONCURSO DI KLEUR, STIMA BO MASCOTA 2023 


Desde afia 2020, a inclui e muchanan di scol preparatorio 
den e concursonan di pinta y kleur cu Gabinete Wever- 
Croes ta presenta. E concursonan aki tin como meta pa sigui 
conscientisa comunidad, specialmente nos muchanan cu nan 
mascota merece hopi amor y bon cuido. 


E pintura cu e muchanan mester kleur ta un disefio di Sr. 
Armando Goedgedrag. Riba e pintura por mira un “oud 
Arubaans huisje”, un tiki di Aruba su naturalesa y un veterinario 
cu dos (2) cacho, un (1) pushi y un (1) pisca rond di dje. Hasta 
por mira cu un di e cachonan recientemente a wordo opera: 
e tin su “cone” bisti pa e no por mishi cu su herida. Asina ta 
educa e muchanan cu ta masha normal y hopi importante pa 
laga sterilisa un mascota, cual ta un manera pa yuda cu e 
populacion descontrola di cacho y pushi cu tin actualmente na 
Aruba. Si ta desea di pinta algo mas, e muchanan ta liber pa 
haci esaki, por ehempel, un cura, mas cadushi, mas nubia, etc. 


A 
na o/Edad 


Fecha di Nacement 


participacion ta gratis tinpremio pa grote y kleine kleuter ultimo dia di entr 


Participacion ta gratis y ta habri pa tur mucha cu ta bay 
kleuter. Tur scol preparatorio a ricibi un e-mail cu e peticion pa 
participa. Nos ta desea di subraya e peticion y ta recorda tur 
scol preparatorio cu diamars, 5 di december 2023 ta e ultimo 
dia pa entrega nan formulario di participacion. Por entrega e 
formularionan di participacion na un di e siguiente luganan: 
MFA Noord, MFA Paradera, MFA Santa Cruz, MFA Savaneta, 
oficina di Gobierno Edison Briesen na San Nicolas of na 
Bestuurkantoor Oranjestad. Lo tin premio pa “kleine” kleuter y 
pa “grote” kleuter, a base di nan edad (4, 5 y 6 aña di edad). 
Minister di Enseñansa Endy Croes ta recorda cu ta e esfuerso 
di cada mucha ta conta. 


Dia 18 of 19 di december 2023, net prome cu vakantie di 
Pasco, lo anuncia e ganadonan riba e pagina di Facebook 
Stima Mi Mascota y di Gabinete Wever-Croes. Mas adelante 
lo anuncia e fecha di entregamento di premio. Minister Endy 
Croes ta desea tur mucha cu a participa hopi exito! mm 


ta dia 5 di december 2023 

MINISTER ENDY CROES A ASISTI NA 
“PRAKTIJKEXAMEN” DI E STUDIANTENAN DI ANA 
3 DI COLEGIO EPI DI UNIDAD DI HOSPITALIDAD Y 


Recientemente, Minister di Ensefiansa y Deporte Endy 
Croes a haci un bishita oficial na Colegio EPI, unda cu e 
studiantenan di Unidad di Hospitalidad y Turismo den e area 
di arte culinario a prepara un tremendo buffet como parti di nan 
“praktijkexamen”. Directora di Colegio EPI Sra. Ankie Danker, 
presidente Sra. Tisa LaSorte y Sra. Vanessa Rasmussen di 
Aruba Hotel and Tourism Association (AHATA), GM di Marriott 
Resorts Sr. Raoul Lemmerling, GM di Embassy Suites Sr. 
Pablo Casal, propietario di restaurant Lima Bistro Sr. Teddy 
Bouroncle, propietario di Carte Blanche Restaurant Sr. Dennis 
van Daatselaar, chef ehecutivo di Holiday Inn Sr. Aldwin 
Donata, chef ehecutivo di Marriott Hotel Sra. Natassja Moya y 
famia tabata presente na e ocasion aki. 


Ademas di esaki, Minister Endy Croes a haya un recorido 
den e cushina di Colegio EPI, caminda cu nan a prepara tur 
e delicianan culinario. Durante e anochi ameno aki, AHATA 
a otorga un antorcha como aprecio, cual e studiantenan 
lo conserva pa semper. Otro afia januari e studiantenan ta 


bay eherce nan pasantia na diferente restaurant y/of hotel. 
Minister Endy Croes ta felicita cada studiante cu a prepara e 
tremendo buffet y ta felicita directora Sra. Ankie Danker, cada 
docente y chef cu a guia nan den e proceso aki. Finalmente, 
e mandatario di Enseñansa ta desea e studiantenan aki cu 
pronto ta subiendo mercado laboral hopi exito. MN 

Minister Endy Croes: 


MAS DI 400 STUDIANTE 
DI ARUBA A ACUDI NA 
HENA EXPO PA BUSCA 


MERCA Y/OF CANADA 


Diferente college y universidad di Merca 
y Canada tabata presente pa brinda 
informacion na nos studiantenan 


Diabierna ultimo, Minister di Enseñansa y Deporte Endy 
Croes a asisti na 2023 Higher Education North America 
(HENA) Expo cu a tuma luga na Hyatt Place Aruba 
Airport di 9 am pa 5 pm. Diferente college y universidad 
di Merca y Canada tabata presente pa brinda informacion 
na e studiantenan cu ta desea di continua nan estudio 
na un di e institutonan aki. E institutonan di enseñansa 
superior Mericano y Canades cu tabata presente durante 
e exposicion ta, entre otro, University of South Carolina, 
Coastal Carolina University, Valencia College, Saint Mary's 
University, Bishop's University, Embry-Riddle Aeronautical 
University, Colorado State University y Niagara College. 


Banda di esaki, EducationUSA Aruba, Arubalening, 
Consulado Mericano tambe tabata presente pa brinda 
informacion na e studiantenan. Un cantidad di studiante 
y docente di diferente scol di Aruba tabata presente pa 
busca informacion y haci pregunta. Mirando cu estudio na 
Merca of Canada no ta hopi popular den nos comunidad, a 
dicidi di bin cu e iniciativa aki pa yuda e studiantenan tuma 


un bon escogencia pa nan futuro. Minister Endy Croes | 


ta indica cu tin varios acuerdo firma cu diferente instituto 
na Merca y Canada cu ta haci e aspecto financiero mas 
factibel. Cu e acuerdonan cu a firma, a crea espacio pa e 
studiantenan di Aruba haya un “in-state tuition”, en bes di 
“tuition” internacional. 


Pues awo un studiante di Aruba por paga alrededor di 19 
pa 18 mil dollar pa aña, en bes di 30 of 40 mil dollar pa 
aña. Minister Endy Croes ta indica cu e oportunidad- y 
beneficionan cu Merca y Canada tin pa ofrece na comunidad 


di Aruba ta un experencia cu ta bale la pena pa explora. Pa [E - 
conclui, e mandatario di Enseñansa ta gradici Sra. Jo-Anne | 
Croes di EducationUSA cu ta e “trekker” di e proyecto aki y ጩ 


ta gradici tur stakeholder cu a contribui pa haci HENA Expo 
exitoso, alabes ta gradici tur director, docente y mayor cu a 
asisti pa yuda e studiantenan ta na altura di e posibilidadnan 
cu tin y yuda nan tuma un miho decision pa nan futuro. 

Directie Voogdijraad (DVR) 


Gedragsdeskundige (M/V) 


De Directie Voogdijraad (DVR) ressorteert onder de minister belast met justitiéle aangelegenheden. 
De voornaamste doelstelling van de DVR is het waarborgen van het fundamentele recht van de 
minderjarige op een gezonde en evenwichtige ontwikkeling en uitgroei naar zelfstandigheid. De 
DVR is bij de wet aangewezen kinderbeschermingsinstantie en heeft ten opzichte van andere 
hulpverlenende instanties bijzonder/specifieke karakter omdat 21] onderzoek doet, de bevoegdheid 
heeft om de Rechter en/of de Officier van Justitie een kind beschermingsmaatregel te verzoeken, 
en gedwongen hulpverlening te bewerkstelligen. 


De functie: 

De gedragsdeskundige is hoofdzakelijk belast met: 

- het leveren van een bijdrage in de besluitvorming, het analyseren en ondersteunen bij het 
probleemoplossing in de raadsonderzoeken en bewaken van de kwaliteit van de rapportages 
van de raadsonderzoeken; 

- hetter beantwoorden van onderzoeksvragen verrichten van psychodiagnostisch onderzoek bij 
betrokkenen en; 

- het bieden van kortdurende communicatiebegeleiding aan gezagdrager(s) en het rapporteren 
van de resultaten conform internationale richtlijnen; 

- het adviseren en consulteren van andere disciplines binnen DVR alsook het leveren van 
kennisdeling met ketenpartners ter bevordering en van de professionaliteit van de keten; 

- het leveren van bijdrage aan kwaliteits- en deskundigheidsbevordering van het sociale team 
o.a. door op te treden als sparringpartner voor raadsonderzoekers t.b.v. inhoudelijke casuistiek; 

- het bieden van ondersteuning in spoedzaken (opstellen van veiligheidsafspraken, adviseren en 
ondersteunen van de raadsonderzoekers); 

- het leveren van een bijdrage aan methodiekontwikkeling, trainingen en beleidsontwikkeling. 


Functievereisten en competenties: 

- — WO-opleiding bij voorkeur op het terrein van (ontwikkelings)psychologie of 
orthopedagogiek; 

- kennis van jeugdbescherming,-hulpverlening, beoordelen van opvoed- en 
leefomstandigheden, echtscheidingsproblematiek en geldende wetgeving; 

- uitstekende schriftelijke en mondelinge uitdrukkingsvaardigheid in het Nederlands, 
Papiaments, Spaans en Engels; 

- kerncompetentie Land: professionele integriteit, kwaliteitsgerichtheid, klantgerichtheid, 
resultaatgerichtheid en samenwerkingsvermogen. 


Arbeidsvoorwaarden: 
De functie is maximaal gewaardeerd op schaal 13 en de overige arbeidsvoorwaarden zijn conform 
de Landsverordening materieel ambtenarenrecht en andere relevante wet- en regelgeving. 


Schriftelijke reacties: 

Wilt u als gedragsdeskundige bij de Directie Voogdijraad het Land dienen en voldoet u aan de 
eisen? Stuur dan uiterlijk 13 december 2023 digitaal uw motivatiebrief en curriculum vitae gericht 
aan de directeur van Directie Voogdijraad, mw. drs. A.M.M. Berkemeyer, Avenida Milio J. Croes 
112, Aruba. Deze kunt u sturen naar het e-mailadres directie. voogdijraad@aruba.gov.aw. Mocht u 
vragen hebben, dan kunt u mevrouw Berkemeyer bereiken via telefoonnummer: +297- 5221262. 


BON PASCO 


y Feliz 2024. $ 


Den e dianan aki cu nos ta goza di e 
ambiente di fin di aña, laga nos tin e 
motivacion y sentimento di union cu 
ta defini nos como un nacion. Afia 
2023 a demostra nos cu nos union 
ta haci nos mas fuerte pa logra 
cosnan grandi. 


Ban drenta e aña nobo cu animo y - 
determinacion, trancendiendo tur - 
diferencia y construi un futuro »- 
exitoso. Ban reconfirma nos. 
compromiso pa union. Hunto no 
surpasa tur reto y progresa. 


Gobierno di Aruba ta manda 
deseonan sincero pa nos pueblo di 
Aruba pa un Pasco Feliz y un Aña 
Nobo prospero yena cu dicha, amor . 


Mea bo un pais ze 


UNI 


AÑA DI UNION Y POSITIVISMO! 


